|  |
| --- |
|  |

|  |
| --- |
| **Integrationsråd** |
| **Dagsorden** |

|  |  |
| --- | --- |
| **Dato** | 21. marts 2022 |
| **Mødetidspunkt** | 17:30 Sluttidspunkt 20:00 |
| **Sted** | Borger- og Arbejdsmarked – 3. sal, 1 |
| **Medlemmer** | Ahmed Yusuf Abdallah, Muna Ahmed, Bigman Nkunkununu, Khedi Bekhoeva , Khedi Bekhoeva, Lisbeth Merete Dithmarsen, Kirsten Rasmussen, Mette Høgh Christiansen (A), Søren Hansen (O) |
| **Fraværende** | Ingen |



|  |  |  |
| --- | --- | --- |
| **Indholdsfortegnelse** | | |
| Sag nr. | | Side |
| 1. | Godkendelse af dagsorden |  |
| 2. | Godkendelse af referat |  |
| 3. | Orientering fra formandskabet |  |
| 4. | Nedsættelse af arbejdsgrupper |  |
| 5. | Introkursus |  |
| 6. | Evt. |  |



|  |  |
| --- | --- |
| **1.** | **Godkendelse af dagsorden** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Vordingborg Integrationsråd

**Sagsfremstilling**

Formandskabet har fastsat dagsordenens indhold. Dagsorden og bilag er fremsendt til rådets medlemmer.

**Indstilling**

Administrationen indstiller,

|  |  |
| --- | --- |
| at | dagsordenen godkendes |

**Beslutning:**

*Dagsordenen blev godkendt uden nogen bemærkninger.*



|  |  |
| --- | --- |
| **2.** | **Godkendelse af referat** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Integrationsrådet

**Sagsfremstilling**

Referatet fra konstituerende integrationsrådsmøde d. 03.02.22 er godkendt af formanden og er fremsendt til rådets medlemmer som bilag.

**Bilag**

|  |  |
| --- | --- |
| [Referat Integrationsråd konstituerende møde 030222](https://vok.fujitsuedoc.dk:5002/AgendaWeb/GetFile.aspx?AID=71b3ad75-9365-4695-a789-54b8bf72b735) | 22-002436-21 |

**Indstilling**

Administrationen indstiller,

|  |  |
| --- | --- |
| at | referatet fra det konstituerende integrationsrådsmøde godkendes. |

**Beslutning:**

*Referatet blev godkendt uden nogen bemærkninger.*



|  |  |
| --- | --- |
| **3.** | **Orientering fra formandskabet** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Integrationsrådet

**Sagsfremstilling**

Formandskabet orienterer om følgende:

**Intact Denmark:**

Der kommet en henvendelse fra foreningen Intact Denmark, der ønsker at arrangere et foredrag om Kønskirurgi/omskæring i samarbejde med Integrationsrådet.

**Introkursus for alle Råd i Vordingborg Kommune:**

Administrationen orienterer om, at der afholdes introkursus for alle Råd i Vordingborg Kommune formentlig i april. Den endelige dato er desværre endnu ikke tilgængelig.

**Valg til Det Nationale Integrationsråd på repræsentantskabsmøde den 7. maj 2022:**

Blandt de udpegede medlemmer til Repræsentantskabet for Det Nationale Integrationsråd, skal der på det konstituerende repræsentantskabsmøde vælges fem medlemmer til at sidde med i det Det Nationale Integrationsråd, jf. integrationslovens § 44, stk. 1, 2. pkt. Disse medlemmer skal bl.a. være med til at rådgive ministeren om forhold af betydning for integrationen i Danmark.

**Bilag**

|  |  |
| --- | --- |
| [Intact Denmark](https://vok.fujitsuedoc.dk:5002/AgendaWeb/GetFile.aspx?AID=fbae65f8-285a-4161-b9ed-0dc499793eaf) | 22-002436-22 |
| [VS\_ Udpegning af medlemmer til Repræsentantskabet for Det Nationale Integrationsråd og valg til Det Nationale Integrationsråd](https://vok.fujitsuedoc.dk:5002/AgendaWeb/GetFile.aspx?AID=42cc9af4-882f-4642-954e-8b7b3e08e41b) | 22-002436-23 |

**Indstilling**

Administrationen indstiller,

|  |  |  |
| --- | --- | --- |
| at | |  | | --- | | Orienteringen fra formandskabet taget til efterretning. | |

**Beslutning:**

*Intact Denmark:*

*Integrationsrådet drøftede henvendelsen fra Intact Denmark med udgangspunkt i, at et foredrag skal være af oplysende karakter, og at rådet er neutralt ift. temaet. Administrationen informerede kort om formøde med Intact Denmark, hvor der bl.a. blev drøftet forskellige målgrupper for foredraget, pris, deltagere, presse mm. Intact Denmark har god erfaring med, at mange unge møder op til deres aktiviteter ifbm. Folkemøde Møn.*

*Rådet drøftede, at temaet er relevant, men at det skal hænge sammen med en mere alsidig dagsorden, som fx et større tema omkring kultur. Rådet pegede på relevansen af et sådan foredrag ift. den unge målgruppe, som Intact Denmark selv har god erfaring med og foreslog, at foredraget kunne være relevant på én af byens uddannelsesinstitutioner, fx ZBC.*

*Rådet besluttede at takke nej til at arrangere foredraget, men vil foreslå foreningen at tage kontakt til byens uddannelsesinstitutioner.*

*Introkursus:*

*Dette blev taget til efterretning, og rådet afventer udmelding af dato.*

*Valg til Det Nationale Integrationsråd på repræsentantskabsmøde:*

*Orienteringen blev taget til efterretning. Rådet har allerede indmeldt repræsenter, da de ved det konstituerende møde valgte Khedi ind som repræsentant og Muna som suppleant for Rådet for Etniske Minoriteter - det der jf. ny bekendtgørelse af 01.01.22 har skiftet navn til Det Nationale Integrationsråd.*

|  |  |
| --- | --- |
| **4.** | **Nedsættelse af arbejdsgrupper** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Integrationsrådet

**Sagsfremstilling**

Det nye Integrationsråd for perioden 2022-2025 er nedsat, og i den forbindelse ønsker formandskabet at nedsætte relevante arbejdsgrupper. Arbejdsgrupperne skal understøtte rådets arbejde med forskellige integrationsfremmende aktiviteter. Det er desuden et vigtigt fokus at synliggøre Integrationsrådet ved diverse arrangementer.

I forbindelse med aktivitetsarbejdet er det vigtigt at komme ud på forskellige lokationer i hele kommunen – også den vestlige del af kommunen, der ikke har en decideret købstad.

Formandskabet har drøftet forskellige aktiviteter, der kunne være relevante at arbejde videre med. Der blev bl.a. peget på:

* forårstur (gode tidligere erfaringer med bl.a. Dragefestival)
* arrangementer i skoleregi
* foredrag
* relevante kulturarrangementer
* overrækkelse af pris.

Ift. relevante medlemmer af arbejdsgrupperne har formandskabet bl.a. foreslået følgende:

* Pia Levin – tidligere medlem
* Margit Rasmussen – har tidligere siddet med i arbejdsgrupper
* Kalvehavefamilierne – ift. at de har kontakt med andre borgere end Integrationsrådet)
* Integrationsteamet – ift. viden, lovgivning mm.
* Skoleverdenen fx skolechefen – ift. brobygning og sociale arrangementer
* Fællesmøde med Lolland Integrationsråd, Næstved Integrationsråd – ift. inspiration og videndeling

Formandskabet ønsker at drøfte ovenstående samt andre ønsker og ideer med resten af Integrationsrådet.

**Indstilling**

Administrationen indstiller,

|  |  |
| --- | --- |
| at | Integrationsrådet drøfter og nedsætter relevante arbejdsgrupper og arbejdsgruppemedlemmer. |

**Valg til Det Nationale Integrationsråd på repræsentantskabsmøde den 7. maj 2022:**

**Beslutning:**

*Formanden gennemgik forslag til forskellige aktiviteter og arrangementer samt potentielle medlemmer. Herefter bød rådet ind og drøftede forskellige temaer. Efter drøftelserne nedsatte rådet følgende arbejdsgrupper:*

* *Arbejdsgruppe vedr. sundhed v. Shirin, Lisbeth og Kirsten*
* *Arbejdsgruppe vedr. kultur (herunder integrationspris, foredrag, ture og aktiviteter) v. Shirin, Bigman, Khedi, Muna og Mette*

*Rådet drøftede desuden forskellige potentielle arbejdsgruppemedlemmer og pegede på:*

* *Kalvehavefamilierne*
* *Sundhedsplejen v. Vibeke Fogh*
* *Venskabsfamilierne*
* *Bydelsmødre – her er både Shirin og Khedi med.*



|  |  |
| --- | --- |
| **5.** | **Introkursus** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Integrationsrådet

**Sagsfremstilling**

Udover det introkursus, som Vordingborg Kommune holder for alle Råd, ønsker formandskabet også at arrangere et kursus kun for Integrationsrådet med fokus på teambuilding, samarbejde, konflikthåndtering mm samt rådets opgaver – hvad gør man, når der kommer en høring osv. Til dette ønskers Chef for Borger & Arbejdsmarked Lotte Svilling.

Administrationen foreslår, at Lotte Svilling holder oplæg på Integrationsrådets møde d. 14. juni 2022, og at vi reserverer det meste af tiden til dette.

**Indstilling**

Administrationen indstiller,

|  |  |
| --- | --- |
| at | Integrationsrådet godkender den forelagte dato. |

**Beslutning:**

*Rådet godkendte den forelagte dato.*



|  |  |
| --- | --- |
| **6.** | **Evt.** |
| Integrationsråd den 21. marts 2022 | |

|  |  |  |
| --- | --- | --- |
| Sagsnr.: 22-002436 | Område: Afdeling for Borger og Arbejdsmarked | Sagsbeh: Lærke Lykke Grønborg |

**Kompetenceudvalg**

Integrationsrådet

**Sagsfremstilling**

Der er mulighed for at tage punkter på, der ikke er på dagsorden.

**Indstilling**

Administrationen indstiller,

|  |  |
| --- | --- |
| at | Integrationsrådet fremkommer med eventuelle punkter, der ikke er på dagsordenen. |

**Beslutning:**

*Krisen i Ukraine:*

*Rådet drøftede krisen i Ukraine med udgangspunkt i, at der den kommende tid vil komme ukrainske flygtninge til Vordingborg. Administrationen redegjorde for den nye særlov for fordrevne ukrainere, der netop er blevet vedtaget i Folketinget. Mette informerede om, at der er mange muligheder for at hjælpe – bl.a. oprettes der et modtagecenter.*

*Rådet drøftede deres ønske om at udsende en pressemeddelelse omkring situationen med de kommende tilflyttere, hvor rådet anbefaler, at der tages godt imod de ukrainere, der kommer til Vordingborg – ligesom med alle andre flygtninge.*

*Farvel:*

*Ahmed flytter fra Vordingborg for at komme tættere på sit arbejde. Ahmed takker rådet for samarbejdet igennem tiden. Rådet takker også Ahmed for godt samarbejde og for hans indsats i rådet og for integrationsborgere i Vordingborg Kommune. Da Ahmed udtræder, skal rådet have et nyt medlem og vælges ud fra flest stemmer blandt suppleanterne.*